**Zmluva o dielo a Mandátna zmluva**

uzatvorená podľa § 536 a nasl. a § 566 a nasl. zákona č. 513/1991 Zb. Obchodný zákonník v znení neskorších predpisov (ďalej len ako „**Obchodný zákonník**“)

číslo Objednávateľa: **1410/2023/ODDRP** číslo Zhotoviteľa:

**na vypracovanie dokumentácie na stavebné povolenie s náležitosťami dokumentácie na realizáciu stavby, uskutočnenie inžinierskej činnosti a odborného autorského dohľadu pre stavbu s****názvom:**

**Stavebné úpravy a rekonštrukcia priestorov Strednej zdravotníckej školy vo Zvolene**

(ďalej len ako „Zmluva“)

medzi týmito zmluvnými stranami:

**Objednávateľ/Mandant:**

**Názov: Banskobystrický samosprávny kraj**

Sídlo: Nám. SNP 23, 974 01 Banská Bystrica

Právna forma: vyšší územný celok, resp. samosprávny kraj ako samostatný územný samosprávny a správny celok SR zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Mgr. Ondrej Lunter, predseda Banskobystrického samosprávneho kraja

IČO: 37 828 100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

Osoby oprávnené rokovať

vo veciach Zmluvy: Mgr. Martin Daniš, riaditeľ odboru verejného obstarávania a investícii Úradu Banskobystrického samosprávneho kraja,

JUDr. Jakub Izák, vedúci oddelenia administratívno-technickej podpory na Odbore verejného obstarávania a investícií Úradu BBSK

Osoby oprávnené rokovať

v technických (realizačných) Ing. Marek Gerö, odborný referent pre investície OVOI,

veciach: tel. č.: 0940 644 584, e-mail: [marek.gero@bbsk.sk](mailto:marek.gero@bbsk.sk), [podatelna@bbsk.sk](mailto:podatelna@bbsk.sk)

tel: č.: 0911 703 569 , e-mail: [peter.hrnciar@szszv.eu](mailto:peter.hrnciar@szszv.eu)

(ďalej len ako **„Objednávateľ“** v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

Zapísaný v:

Štatutárny orgán:

IČO:

DIČ:

IČ DPH :

Bankové spojenie:

Číslo účtu:

Osoby oprávnené rokovať vo veciach

- zmluvných:

- technických:

Telefón:

E mail:

(ďalej len ako **„Zhotoviteľ“** v príslušnom gramatickom tvare a spolu s Objednávateľom ďalej len ako**„Zmluvné strany“** v príslušnom gramatickom tvare)

**PREAMBULA**

Zmluva sa rozdeľuje na nasledovné samostatné časti:

**Časť 1,** predmetom ktorej je úprava zmluvných podmienok týkajúcich sa vypracovania dokumentácie na stavebné povolenie s podrobnosťou dokumentácie na realizáciu stavby (ďalej aj ako „**DSP s DRS**") podľa § 536 a nasl. Obchodného zákonníka,

**Časť 2,** predmetom ktorej je úprava zmluvných podmienok týkajúcich sa výkonu inžinierskej činnosti (ďalej aj ako „**IČ**“) podľa § 566 a nasl. Obchodného zákonníka,

**Časť 3,** predmetom ktorej je úprava zmluvných podmienok týkajúcich sa výkonu odborného autorského dohľadu (ďalej aj ako „**AD**“) podľa § 536 v spojení s § 269 ods. 2 Obchodného zákonníka,

**Časť 4,** predmetom ktorej sú ustanovenia spoločné pre všetky časti tejto Zmluvy. Za účelom vylúčenia pochybností týmto Zmluvné strany deklarujú, že ustanovenia Časti 4 Zmluvy sa v plnom rozsahu vzťahujú na práva a povinnosti Zmluvných strán súvisiace s vykonaním Diela definovaného v Časti 1 Zmluvy ako aj na práva a povinnosti Zmluvných strán pri vykonávaní IČ podľa Časti 2 Zmluvy a AD podľa Časti 3 Zmluvy.

Stavbou sa pre účely tejto Zmluvy rozumie stavba: **Stavebné úpravy a rekonštrukcia priestorov Strednej zdravotníckej školy vo Zvolene** (ďalej len ako “Stavba”), ktorá bude realizovaná z Programu Slovensko v rámci projektu s názvom*: SZŠ Zvolen – modernizácia infraštruktúry a podpora vzdelávania, odbornej prípravy a zručností* (ďalej len ako „projekt“).

Hlavným zámerom projektu bude vytvorenie vyhovujúcich pracovných a učebných podmienok pre skvalitnenie prostredia na vykonávanie teoretického a praktického vzdelávania v priestoroch Strednej zdravotníckej školy vo Zvolene.

ČASŤ 1

ZMLUVNÉ PODMIENKY NA VYPRACOVANIE DOKUMENTÁCIE NA STAVEBNÉ POVOLENIE S NÁLEŽITOSŤAMI DOKUMENTÁCIE NA REALIZÁCIU STAVBY

Čl. I

Predmet Zmluvy

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, na svoje náklady, na svoje nebezpečenstvo a podľa pokynov Objednávateľa, s odbornou starostlivosťou, vykonať a Objednávateľovi odovzdať dielo vymedzené v tejto časti Zmluvy bez vád a nedorobkov a v kvalite zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou za účelom riadneho splnenia záväzkov Zhotoviteľa uvedených v tejto Zmluve, poskytnúť Zhotoviteľovi nevyhnutne potrebnú súčinnosť, prevziať od Zhotoviteľa vykonané a odovzdané dielo bližšie vymedzené v tejto časti Zmluvy spôsobom dohodnutým v Zmluve a zaplatiť zaň cenu dohodnutú v tejto Zmluve.

**Čl. II**

**Predmet, rozsah a obsah Diela**

1. Dielom sa na účely Zmluvy rozumie vypracovanie: Dokumentácie na stavebné povolenie s náležitosťami dokumentácie na realizáciu Stavby s názvom: **Stavebné úpravy a rekonštrukcia priestorov Strednej zdravotníckej školy vo Zvolene** (ďalej len ako „**Dielo**“ alebo „**Dokumentácia**“).
2. Obsah a rozsah Dokumentácie je bližšie špecifikovaný nasledovne:
3. Objednávateľ požaduje vypracovať Dokumentáciu so všetkými náležitosťami v zmysle § 3 a § 9 vyhlášky č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov a v rozsahu prílohy č. 1, 2, 3 a 4 Sadzobníka pre navrhovanie ponukových cien projektových prác a inžinierskych činností UNIKA.
4. Dokumentácia musí byť vypracovaná v obsahu a rozsahu vymedzenom všetkými príslušnými právnymi predpismi účinnými na území Slovenskej republiky, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhlášky č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov, so zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, so zákonom č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, s vyhláškou č. 324/2016 Z. z., ktorou sa mení a dopĺňa vyhláška Ministerstva dopravy, výstavby a regionálneho rozvoja SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, s vyhláškou č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, a ďalších súvisiacich vyhlášok.
5. Vzhľadom na zámer Objednávateľa financovať Stavbu z prostriedkov Programu Slovensko, Dokumentácia musí byť vypracovaná v súlade s podmienkami výzvy Ministerstva investícií, regionálneho rozvoja a informatizácie Slovenskej republiky: Výzva na predkladanie žiadostí o poskytnutie nenávratného finančného príspevku na podporu komplexného rozvoja stredného odborného vzdelávania, kód výzvy: PSK-MIRRI-001-2023-DV-FST ([Výzvy Programu Slovensko | Eurofondy 2020 (gov.sk)](https://www.eurofondy.gov.sk/vyzvy/vyzvy-program-slovensko/)) (ďalej len ako „**Výzva**“).
6. Pri návrhu opatrení v Dokumentácii je nevyhnutné postupovať v súlade s podmienkami Výzvy zverejnenými v aktuálne platných prílohách Výzvy a metodických usmerneniach Programu Slovensko:

* Príloha č. 7 – Podmienky pre zabezpečenie súladu projektu so zásadou „nespôsobovať významnú škodu“,
* Príloha č. 5 - Špecifikácia podmienok poskytnutia príspevku a forma ich overenia (Podmienka splnenia kritérií pre výber projektov č. 12),
* Metodický dokument Riadiaceho orgánu pre Program Slovensko 2021 – 2027 č. 5: Metodické usmernenie k uplatňovaniu zásady „nespôsobovať významnú škodu“,
* ďalšími dokumentami, súvisiacimi s vypracovaním Dokumentácie v rozsahu a kvalite nevyhnutnej pre jej použitie v rámci projektu z Programu Slovensko.

1. Vychádzajúc z vyššie uvedených dokumentov, Dielo musí obsahovať a mať zapracované minimálne nasledovné parametre:

* opätovné použitie, recykláciu a ďalšie zhodnotenie aspoň 70 % (hmotnosti) nie nebezpečného stavebného a demolačného odpadu vyprodukovaného na stavenisku Stavby;
* realizácia obnovy budovy v súlade s normou ISO 20887/2020 Udržateľnosť budov a stavebno-inžinierskych prác. Návrh na zabezpečenie demontáže a prispôsobiteľnosti. Zásady, požiadavky a usmernenia;
* stavebnotechnické postupy budú podporovať obehové hospodárstvo a budú brať do úvahy celý materiálový cyklus stavebných výrobkov, budú podporovať využívanie ekologicky menej škodlivých materiálov v stavebných konštrukciách, komponentoch alebo iných materiálov;
* obmedzenie tvorby odpadu v súlade s Protokolom EÚ o nakladaní so stavebným odpadom a odpadom z demolácie pri demolačných procesoch, pričom sa prihliada na najlepšie dostupné techniky a využívanie selektívnej demolácie, v rámci ktorej je potrebné zabezpečiť odstránenie a bezpečnú manipuláciu s nebezpečnými látkami. Selektívnym odstraňovaním materiálov sa uľahčí ich opätovné použitie s využitím dostupných triediacich systémov pre stavebný a demolačný odpad;
* použitie zdravotne nezávadných stavebných komponentov a materiálov pri obnove budovy;
* prijatie opatrení na zníženie hluku, prachu a emisií znečisťujúcich látok pri stavebných prácach;
* realizácia stavebných prác v súlade s článkom 6 ods. 3 a článkom 12 smernice o biotopoch a článkom 5 smernice o vtáctve, ak sa stavebné práce vykonávajú v oblastiach citlivých na biodiverzitu;
* pri použití dreva pri obnove konštrukcií, opláštenia a povrchových úprav najmenej 70 % (objem) všetkých výrobkov musí byť recyklovaných, opätovne použitých alebo pochádzať z trvalo udržateľne obhospodarovaných lesov;
* všetky navrhované riešenia pre spotrebiče vody (sprchové riešenia, sprchy, kohútiky, WC, WC misy a splachovacie nádržky, pisoárové misy a splachovacie nádržky, vane) musia patriť do dvoch najlepších tried spotreby vody podľa platného značenia v EÚ (EU Water Label - <http://www.europeanwaterlabel.eu/>).

1. Stavebné objekty Stavby musia byť navrhnuté v súlade s princípmi univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím z 13.12.2006 a musia spĺňať požiadavky v súlade s vyhláškou č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
2. Súčasťou odovzdanej Dokumentácie budú vyplnené aktuálne verzie nasledovných príloh Výzvy:

* Príloha č. 5b – Vyhlásenie o bezbariérovej prístupnosti – rekonštrukcia školy;
* Príloha č. 7a – Stanovisko organizácie ochrany prírody k možnosti významného vplyvu návrhu plánu, programu alebo projektu na územia európskej sústavy chránených území Natura 2000 pre PSK.

1. Projektová dokumentácia bude koncipovaná v zmysle Prílohy č. 2 Zmluvy – Špecifikácia predmetu diela.
2. Zhotoviteľ je povinný vypracovať Dokumentáciu podľa podkladov, pokynov a požiadaviek Objednávateľa.
3. Zhotoviteľ sa zaväzuje vypracovať Dokumentáciu s projektovým energetickým hodnotením v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, § 3 a § 9 vyhlášky č. 453/2000 Z. z., ktorou sa vykonávajú niektoré ustanovenia stavebného zákona, a v zmysle ďalších súvisiacich vyhlášok.
4. Zhotoviteľ sa zaväzuje, že súčasťou Dokumentácie bude Projektové hodnotenie energetickej hospodárnosti budov a Odborný výpočet predpokladaných energetických úspor podpísaný oprávnenou osobou s porovnaním stavu pred a po realizácii stavby v rozsahu potrebnom na preukázanie splnenia podmienky na úsporu energie vypracovaný odborne spôsobilou osobou v súlade so zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a príslušných všeobecne záväzných právnych predpisov.
5. Zhotoviteľ sa zaväzuje Dokumentáciu vykonať tak, aby bol globálny ukazovateľ v zmysle vyhlášky č. 364/2012 Z. z. ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov lepší (teda menší) ako horná hranica energetickej triedy **A**. Ak nie je splnenie minimálnych požiadaviek na primárnu energiu (globálny ukazovateľ) technicky, funkčne a ekonomicky uskutočniteľné (§ 4 ods. 13 a § 5 ods. 3 a ods. 4 vyhlášky č. 364/2012 Z. z.), bude táto skutočnosť odôvodnená odborne spôsobilou osobou pre energetickú certifikáciu budov.
6. Zhotoviteľ je povinný vykonať Dokumentáciu podľa technických noriem STN, STN EN a ISO platných v čase vykonania Diela. Zhotoviteľ sa zaväzuje, že Dokumentácia bude vypracovaná a potvrdená autorizovaným architektom alebo stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
7. Zhotoviteľ zodpovedá Objednávateľovi za všetky nepresnosti, rozdiely, odchýlky a iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer). Žiadna prípadná výhrada, rezervácia, informácia, oznámenie alebo poznámka Zhotoviteľa (disclaimer) uvedené v Diele alebo v akejkoľvek dokumentácii s Dielom súvisiacej (vrátane preberacieho protokolu) alebo akákoľvek iná obdobná komunikácia zo strany Zhotoviteľa pred alebo počas vykonania Diela o tom, že niektorú z týchto povinností nevykoná, nevykonáva, nevykonal alebo ju inak zanedbá, zanedbáva či zanedbal, nezbavuje Zhotoviteľa zodpovednosti podľa tejto Zmluvy, ani žiadnej jeho zmluvnej povinnosti alebo záväzku, a to bez ohľadu na to, či sa voči tomu akoukoľvek formou pri alebo po prijatí takéhoto oznámenia Objednávateľ ohradí alebo neohradí.
8. Súčasťou Dokumentácie bude fotodokumentácia pôvodného stavu.
9. Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, najmä tak, že v žiadnej časti Dokumentácie nebude uvádzať konkrétne názvy stavebných výrobkov a výrobkov, konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby.
10. Predmetom Diela podľa tejto Zmluvy nie je:

* zhotovenie výrobnej dokumentácie (konštrukčné, dielenské a montážne výkresy, výkresy pomocných konštrukcií, stavebných a montážnych zariadení, debnenia, tvaru výstuže prefabrikovaných prvkov, výpočty prefabrikátov, podrobné vytyčovacie výkresy Stavby),
* zhotovenie dokumentácie dočasných stavieb zariadenia staveniska,
* priebežné vypracúvanie kontrolných zostáv nákladov Stavby v členení na jednotlivé stavebné objekty a prevádzkové súbory.

1. Dielo má po jeho riadnom vykonaní a prevzatí Objednávateľom za podmienok uvedených v tejto Zmluve slúžiť ako súťažný podklad vo verejnom obstarávaní vyhlásenom na realizáciu Stavby. Ak Objednávateľ takúto požiadavku uplatní, Zhotoviteľ je povinný kedykoľvek bezodkladne po doručení žiadosti Objednávateľa poskytnúť Objednávateľovi ako verejnému obstarávateľovi písomné vysvetlenia týkajúce sa technických otázok a záležitostí súvisiacich s Dielom, pred a počas akéhokoľvek verejného obstarávania v ktorom bude Dielo súťažným podkladom v zmysle predchádzajúcej vety.
2. Zhotoviteľ je povinný na požiadanie Objednávateľa aktualizovať Dokumentáciu v častiach **výkaz výmer** a **položkový rozpočet** v rozsahu, ako boli predložené vo vypracovanej Dokumentácii, a to za účelom predloženia rozpočtu Stavby aktuálneho k danému termínu do žiadosti o NFP, ktorá bude zahŕňať stavebné práce podľa tejto Dokumentácie, pričom táto žiadosť o NFP bude pripravovaná na základe vyhlásenej Výzvy. Zhotoviteľ je povinný na požiadanie Objednávateľa aktualizovať dokumentáciu v častiach **výkaz výmer** a **položkový rozpočet** v rozsahu, ako boli predložené vo vypracovanej Dokumentácii, a to za účelom predloženia aktuálneho rozpočtu Stavby do verejného obstarávania na obstaranie stavebných prác v zmysle tejto Dokumentácie.

Čl. III

Podklady, súčinnosť Zmluvných strán

1. Objednávateľ je povinný poskytnúť Zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u Objednávateľa a ktorých potreba odovzdania vznikne v priebehu plnenia Zmluvy. Objednávateľ je povinný umožniť Zhotoviteľovi, resp. Zhotoviteľom povereným osobám, obhliadku existujúceho stavu súvisiacich stavebných objektov kedykoľvek, ak o to Zhotoviteľ požiada v priebehu vykonávania činností podľa tejto Zmluvy. V prípade, že Zhotoviteľ požiada Objednávateľa o spolupôsobenie písomne formou e-mailu, Objednávateľ je povinný ho poskytnúť do dvoch (2) pracovných dní od doručenia žiadosti. V prípade omeškania spolupôsobenia sa predlžuje termín dodania Diela/Dokumentácie o čas omeškania.
2. Zhotoviteľ je povinný pri vykonávaní Diela spolupracovať s Objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky, resp. pripomienky zapracovať do Diela/zohľadniť v Diele.
3. Vstupné pracovné rokovanie Zmluvné strany dohodnú tak, aby sa konalo najneskôr do piatich (5) pracovných dní odo dňa nadobudnutia účinnosti Zmluvy.
4. Zhotoviteľ je povinný podľa požiadaviek Objednávateľa alebo stavebníka, minimálne však jedenkrát (1x) v kalendárnom mesiaci, zúčastniť sa pracovného rokovania v sídle Objednávateľa alebo v sídle školy: Stredná zdravotnícka škola, Jozefa Kozáčeka 4, 960 01 Zvolen (na účely tejto Zmluvy aj ako „**škola**“), podľa určenia Objednávateľa, za nevyhnutnej účasti na to oprávnenej osoby za Objednávateľa. Počas pracovných rokovaní je Zhotoviteľ povinný informovať Objednávateľa a stavebníka o stave rozpracovanosti Diela. Zhotoviteľ je povinný predkladať na pracovné rokovania rozpracovanú Dokumentáciu s prílohami za účelom ich prerokovania a odsúhlasenia Objednávateľom. Pripomienky Objednávateľa z pracovného rokovania sú po ich prerokovaní záväzným pokynom Objednávateľa pre Zhotoviteľa. Z pracovného rokovania Zhotoviteľ vyhotoví zápis, ktorého rovnopis obdrží každá Zmluvná strana a stavebník; v zápise sa najmä presne uvedú všetky pripomienky Objednávateľa. Ak má Objednávateľ pripomienky k zneniu zápisu, tieto Zhotoviteľ zapracuje.

**Čl. IV**

**Miesto, čas a spôsob plnenia**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa tejto časti Zmluvy odovzdá Objednávateľovi v sídle Objednávateľa:

Dielo:

1. **DSP s DRS** osobitne pre Časť 1, Časť 2, Časť 3 a Časť 4 Dokumentácie podľa čl. II ods. 2 písm. h) tejto časti Zmluvy do deväťdesiat (90) dní odo dňa nadobudnutia účinnosti tejto Zmluvy.
2. Zhotoviteľ je povinný odovzdať Dokumentáciu **v tlačenej forme, v elektronickej forme needitovateľnej (.pdf) a v elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako Dokumentácia v tlačenej forme.
3. Zhotoviteľ je povinný odovzdať Dokumentáciu podľa ods. 1 tohto článku Zmluvy v tlačenej forme v **dvoch** **(2)** vyhotoveniach a v elektronickej forme po jednom (1) vyhotovení v editovateľnej aj needitovateľnej verzii na jednom (**1) USB nosiči**. Odovzdanie Dokumentácie podľa predchádzajúcej vety bude spojené s preberacím konaním v zmysle čl. II časti 4 Zmluvy na časť Predmetu Zmluvy podľa tejto časti Zmluvy (t. j. preberacie konanie na DSP s DRS).
4. Po dodaní služieb IČ v zmysle časti 2 tejto Zmluvy je Zhotoviteľ povinný následne odovzdať Objednávateľovi Dokumentáciu v tlačenej forme v počte **šesť** **(6)** vyhotovení (z toho 1x overená stavebným úradom) a v elektronickej forme po jednom (1) vyhotovení v editovateľnej aj needitovateľnej verzii na jednom **(1) USB nosiči** so zapracovaním všetkých pripomienok, a vyjadrení dotknutých orgánov v územnom a stavebnom konaní. Odovzdanie Dokumentácie podľa predchádzajúcej vety bude spojené s preberacím konaním v zmysle čl. II časti 4 Zmluvy na časť Predmetu Zmluvy podľa časti 2 Zmluvy (t. j. preberacie konanie na IČ).
5. Zhotoviteľ je pri odovzdaní Diela povinný predložiť aj doklady týkajúce sa predbežného prerokovania Dokumentácie s dotknutými orgánmi, ktorých stanovisko je nevyhnutné na riadne skončenie výkonu IČ (ďalej len ako „**Dotknuté orgány**“). V prípade, ak Zhotoviteľ z akéhokoľvek dôvodu nepredloží výsledok predbežného prerokovania Dokumentácie s Dotknutými orgánmi, Dokumentácia sa nepovažuje za úplnú a Objednávateľ nie je povinný takto zhotovené Dielo prevziať.
6. V prípade, ak Dotknutý orgán odmietne vydať k Dokumentácii stanovisko, Zhotoviteľ je za účelom preukázania predbežného prerokovania Dokumentácie s Dotknutými orgánmi oprávnený predložiť Objednávateľovi v primeranej lehote žiadosť o predbežné prerokovanie s Dotknutým orgánom spolu s odôvodnením jej odmietnutia zo strany Dotknutého orgánu. Predloženie žiadosti a odôvodnenia jej odmietnutia podľa predošlej vety môže byť uskutočnené v listinnej podobe alebo prostredníctvom elektronickej pošty.Takto predložené dokumenty sa považujú za splnenie povinnosti Zhotoviteľa podľa ods. 5 tohto článku Zmluvy.

**Čl. V**

**Cena za Dielo, platobné a fakturačné podmienky**

1. Cena za Dielo je Zmluvnými stranami dohodnutá podľa zákona č. 18/1996 Z. z. o cenách v znení neskorších predpisov**.** Cena za Dielo sa považuje **za cenu maximálnu** a platnú počas celej doby trvania Zmluvy, sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania Diela v tlačenej i elektronickej podobe, vrátane ceny za práce Zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou Zhotoviteľa a akékoľvek náklady Zhotoviteľa s tým súvisiace.
2. **Cena za Dielo** podľa tejto časti Zmluvyje celkom**:**

Cena bez DPH:

DPH %:

**Cena s DPH:**

**(slovom: Eur s DPH)**

(ďalej len ako „**Cena za Dielo**“)

1. Objednávateľ je povinný uhradiť Cenu za Dielo na základe faktúry vystavenej Zhotoviteľom až na základe doručeného preberacieho protokolu s náležitosťami podľa časti 4 tejto Zmluvy, riadne podpísaného oboma Zmluvnými stranami podľa tejto Zmluvy. Cena za Dielo je splatná nasledovne:
2. Zhotoviteľ je oprávnený fakturovať časť Ceny za Dielo vo výške 70 % z Ceny za Dielo v lehote do pätnásť (15) dní odo dňa podpísania preberacieho protokolu na časť Diela podľa Časti 1 tejto Zmluvy (t. j. preberací protokol za DSP s DRS) oboma Zmluvnými stranami (ďalej len ako ,,**Faktúra č. 1**“),
3. Zhotoviteľ je oprávnený fakturovať časť Ceny za Dielo vo výške 30 % z Ceny za Dielo v lehote do pätnásť (15) dní odo dňa podpísania preberacieho protokolu na časť Diela podľa Časti 2 tejto Zmluvy (t. j. preberací protokol za IČ) oboma Zmluvnými stranami (ďalej len ako ,,**Faktúra č. 2**“).

**Čl. VI**

**Sankcie**

1. V prípade omeškania Zhotoviteľa s odovzdaním Diela v termíne podľa čl. IV ods. 1 tejto časti Zmluvy, je Objednávateľ oprávnený uplatniť si voči Zhotoviteľovi zmluvnú pokutu vo výške 0,5% z Ceny za Dielo bez DPH za každý čo i len začatý deň omeškania a Zhotoviteľ sa takto uplatnenú zmluvnú pokutu zaväzuje uhradiť.

ČASŤ 2

ZMLUVNÉ PODMIENKY VÝKONU IČ

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene a na jeho účet a za dojednanú cenu uvedenú v čl. V tejto časti Zmluvy vykonať IČ špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za IČ vykonanú v súlade s touto Zmluvou cenu uvedenú v čl. V tejto časti Zmluvy.

Čl. II

Predmet, rozsah a obsah IČ

1. Zhotoviteľ sa zaväzuje, že bude pre Objednávateľa v jeho mene a na jeho účet v rozsahu a za podmienok dohodnutých v tejto Zmluve, s odbornou starostlivosťou, poskytovať služby IČ, v rámci ktorej je Zhotoviteľ povinný vykonať:
2. komplexné služby v rozsahu platnej legislatívy v SR, vrátane zabezpečenia zapracovania stanovísk Dotknutých orgánov do Dokumentácie, dohodnutie riešení a postupov s Objednávateľom, dodávateľom stavebných prác na Stavbe a s Dotknutými orgánmi, zabezpečenie ostatných vstupov potrebných pre spracovanie Dokumentácie. Súčasťou IČ podľa tejto Zmluvy bude aj vybavenie právoplatného stavebného povolenia Stavby spolu s vyjadreniami všetkých Dotknutých orgánov;
3. posúdenie Dokumentácie zo strany štátom založenej obchodnej spoločnosti pôsobiacej v oblasti posudzovania bezpečnosti technických zariadení, a to: Technická inšpekcia, a.s., Trnavská cesta 56, 821 01 Bratislava, IČO: 36 653 004;
4. zapracovanie podnetov zo strany Dotknutých orgánov do Dokumentácie, ktoré boli zo strany Dotknutých orgánov deklarované v jednotlivých stanoviskách;
5. v prípade že navrhovaná celková cena Stavby podľa Dokumentácie presiahne výšku celkovej ceny verejnej práce uvedenú v § 9 zákona č. 254/1998 Z. z. o verejných prácach v znení neskorších predpisov, je Zhotoviteľ povinný v rámci výkonu IČ vykonať všetky činnosti a realizovať úkony, na ktorých vykonanie je v takom prípade v zmysle tohto zákona Objednávateľ povinný;
6. zabezpečenie dokladu preukazujúceho, že projekt je oprávnený z hľadiska plnenia požiadaviek v oblasti posudzovania vplyvov na životné prostredie (v zmysle podmienok IROP) a doklad preukazujúci oprávnenosť z hľadiska súladu s požiadavkami v oblasti dopadu plánov a projektov na územia patriace do európskej sústavy chránených území NATURA 2000 (v zmysle podmienok IROP).
7. IČ sa v zmysle tejto Zmluvy rozumejú služby poskytované podľa čl. II ods. 1 tejto časti Zmluvy, ako aj príslušná dokumentácia, ktorá bude a/alebo má byť výsledkom vyššie uvedených služieb.
8. Objednávateľ si vyhradzuje právo vopred odsúhlasiť začatie poskytovania jednotlivých plnení IČ.

Čl. III

Súčinnosť Zmluvných strán

1. V prípade, ak o to Objednávateľ Zhotoviteľa požiada, Zhotoviteľ je povinný Objednávateľa bezodkladne prostredníctvom elektronickej pošty informovať o priebehu poskytovania služieb IČ.

2. Za účelom poskytovania služieb IČ podľa čl. II. ods. 1 tejto časti Zmluvy Objednávateľ udelí Zhotoviteľovi osobitné písomné plnomocenstvo. Návrh znenia plnomocenstva vytvorí a Objednávateľovi zašle Zhotoviteľ, pričom Objednávateľ je oprávnený upraviť návrh plnomocenstva tak, aby formálne aj vecne zodpovedal poskytovaným službám a požiadavkám na zastúpenie vyplývajúcim zo Zmluvy a uplatniteľných právnych predpisov.

Čl. IV

Čas a spôsob výkonu IČ

1. Zhotoviteľ sa zaväzuje dodať Objednávateľovi všetky služby IČ podľa tejto časti Zmluvy nasledovne:

Inžinierska činnosť:

* **do 120 dní odo dňa podpísania preberacieho protokolu na časť Predmetu Zmluvy podľa časti I. tejto Zmluvy (t.j. preberací protokol za DSP s DRS) oboma Zmluvnými stranami.**

1. Zhotoviteľ je povinný pri výkone IČ dodržiavať všetky aplikovateľné príslušné právne a technické predpisy SR, ako aj EÚ, vzťahujúce sa na plnenie jeho povinností vyplývajúcich z tejto Zmluvy.

**Čl. V**

**Cena za IČ, platobné a fakturačné podmienky**

1. Cena za IČ je Zmluvnými stranami dohodnutá podľa zákona č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania IČ.
2. **Cena za IČ celkom:**

Cena bez DPH:

DPH 20 %:

**Cena s DPH:**

**(slovom: Eur s DPH)**

(ďalej len ako „**Cena za IČ**“)

1. Zhotoviteľ je oprávnený fakturovať Cenu za IČ v lehote do pätnásť (15) dní odo dňa podpísania preberacieho protokolu na časť Predmetu Zmluvy podľa Časti 2 tejto Zmluvy (t. j. preberací protokol za IČ) oboma Zmluvnými stranami (ďalej len ,,**Faktúra č. 3**“). Zároveň je Zhotoviteľ po podpísaní preberacieho protokolu podľa tohto odseku Zmluvy oprávnený vystaviť aj Faktúru č. 2, v súlade s Čl. V.  časti 1 Zmluvy.
2. Podpísaniu preberacieho protokolu predchádza záverečné prerokovanie, na ktorom Zhotoviteľ Objednávateľovi predloží právoplatné rozhodnutie – Stavebné povolenie Stavby, ktoré je výsledkom IČ podľa tejto Zmluvy.

**Čl. VI**

**Sankcie**

* + - 1. V prípade omeškania Zhotoviteľa s vykonaním IČ v lehote podľa čl. IV. ods. 1 tejto časti Zmluvy, je Objednávateľ oprávnený uplatniť si voči Zhotoviteľovi zmluvnú pokutu vo výške 2 % z Ceny za IČ bez DPH, uvedenej v čl. V. ods. 2 tejto Zmluvy, za každý čo i len začatý deň omeškania a Zhotoviteľ sa takto uplatnenú zmluvnú pokutu zaväzuje uhradiť.

ČASŤ 3

ZMLUVNÉ PODMIENKY VÝKONU AD

Čl. I

Predmet Zmluvy

1. Zhotoviteľ sa zaväzuje pre Objednávateľa v súlade s pokynmi a požiadavkami Objednávateľa a za dojednanú cenu uvedenú v čl. V tejto časti Zmluvy poskytovať služby a práce AD tak, ako sú špecifikované v čl. II ods. 1 v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie činností AD cenu uvedenú v čl. V tejto časti Zmluvy.

**Čl. II**

**Predmet, rozsah a obsah činnosti AD**

1. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve vykonávať AD s náležitou odbornou starostlivosťou, v rámci ktorej je Zhotoviteľ povinný plniť nasledovné činnosti:
   1. zúčastniť sa na odovzdaní staveniska stavebnému dozoru a dodávateľovi stavebných prác na Stavbe,
   2. sledovať postup výstavby z technického a technologického hľadiska a kontrolovať dodržiavanie podmienok stanovených v Dokumentácii k Stavbe, vo všeobecne záväzných právnych predpisoch a technických normách,
   3. vyjadrovať sa k návrhom dodávateľa stavebných prác na Stavbe na zmeny Dokumentácie z technického i technologického hľadiska a zúčastňovať sa konaní o zmene Stavby pred dokončením,
   4. vyjadrovať sa k požiadavkám dodávateľa stavebných prác na Stavbe na tzv. naviac práce, t. j. práce nad rozsah stavebných prác vyplývajúcich z Dokumentácie,
   5. zúčastňovať sa na operatívnych a kontrolných dňoch Stavby, pričom z účasti na kontrolných dňoch Zhotoviteľ vždy vyhotoví zápis o výkone AD,
   6. zúčastniť sa na odovzdaní a prevzatí dokončenej Stavby alebo jej časti,
   7. na požiadanie Objednávateľa alebo ak to bude vyplývať z podmienok vyplývajúcich zo spracovanej a schválenej Dokumentácie, zúčastňovať sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých stavebných objektov Stavby,
   8. na základe zistených skutočností vyjadrovať sa k prípadným zmenám stavebných a technologických postupov na Stavbe,
   9. na výzvu stavebného dozoru sa dostaviť na Stavbu do troch (3) dní, v mimoriadnych prípadoch do 24 hodín, od doručenia takejto výzvy stavebného dozoru,
   10. v prípade zložitých riešení a v prípade potreby stanoviska jednotlivých špecialistov, dodať stanovisko AD v dohodnutom termíne stanovenom podľa zložitosti riešení,
   11. v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovenej Dokumentácie,
   12. v prípade, že skutkový stav zistený na stavenisku nezodpovedá predpokladom v Dokumentácii, navrhovať technické riešenie vyvolanej zmeny vrátane komplexného projekčného spracovania zmeny technického riešenia do Dokumentácie,
   13. zaujímať stanovisko s vysvetlením a návrhom riešenia k prípadným skrytým vadám Stavby,
   14. zabezpečiť vypracovanie záverečnej správy AD o priebehu Stavby

(ďalej aj ako **„výkon AD“**).

Čl. III

Podklady, súčinnosť Zmluvných strán

1. Podkladmi pre výkon AD podľa tejto Zmluvy sú:

* časový harmonogram stavebných prác doručený dodávateľom stavebných prác na Stavbe ku dňu odovzdania a prevzatia staveniska.

1. Objednávateľ zabezpečí pre výkon AD primerané organizačno-technické predpoklady, najmä zabezpečí prístup Zhotoviteľa k stavebnému denníku Stavby každodenne počas celej pracovnej doby.
2. Objednávateľ bude pravidelne a včas bez odkladov oboznamovať Zhotoviteľa so všetkými skutočnosťami a okolnosťami, ktoré môžu ovplyvňovať jeho výkon AD.
3. Zhotoviteľ je povinný komunikovať všetky požiadavky zhotoviteľa Stavby na výkon AD zásadne prostredníctvom oprávneného zamestnanca Objednávateľa - ako osoby oprávnenej rokovať vo veciach technických za Objednávateľa.
4. Objednávateľ počas výkonu AD poskytne Zhotoviteľovi v nevyhnutne potrebnom rozsahu spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení a stanovísk, ktoré sa nachádzajú u Objednávateľa a ktorých potreba vznikne v priebehu plnenia tejto Zmluvy. Toto spolupôsobenie poskytne Zhotoviteľovi najneskôr do troch (3) dní od jeho preukázateľného vyžiadania. V osobitných prípadoch je možné obojstranne dohodnúť individuálny termín spolupôsobenia.
5. Za technickú správnosť a vhodnosť podkladov, ktoré poskytne Objednávateľ Zhotoviteľovi, nesie zodpovednosť Objednávateľ, ibaže by išlo o podklady vykonané pre Objednávateľa Zhotoviteľom na základe časti I tejto Zmluvy. Za správnosť a vhodnosť ostatných podkladov (získaných od tretích osôb) použitých pri výkone AD nesie zodpovednosť Zhotoviteľ. Povinnosťou Zhotoviteľa je upozorniť Objednávateľa na nesprávnosť, nezrozumiteľnosť alebo nevhodnosť podkladov dodaných Objednávateľom v lehote najneskôr do piatich (5) dní odo dňa ich doručenia Zhotoviteľovi.
6. Zhotoviteľ zodpovedá za škodu na veciach prevzatých od Objednávateľa na výkon AD, ibaže túto škodu nemohol odvrátiť ani pri vynaložení odbornej starostlivosti.
7. Rozhodnutia z výkonu AD sa budú zaznamenávať bez zbytočného odkladu do stavebného denníka, alebo listom adresovaným Objednávateľovi.
8. Čas nevyhnutný na výkon AD (t. j. skutočný počet hodín potrebný na výkon činnosti podľa Zmluvy) potvrdí osoba oprávnená rokovať vo veciach technických za Objednávateľa.
9. Výkon AD bude poskytovaný Zhotoviteľom osobne, prípadne Zmluvnými stranami prizvanými špecialistami, ktorých prizvanie musí vopred písomne odsúhlasiť Objednávateľ. Ich činnosť bude koordinovať osoba oprávnená rokovať vo veciach technických za Objednávateľa a Zhotoviteľa. Zhotoviteľ vyhlasuje, že má oprávnenie na vykonávanie činností vyplývajúcich z výkonu AD, ku ktorým sa zaviazal na základe tejto časti Zmluvy. V prípade zložitých riešení a v prípade potreby účasti špecialistov, Zhotoviteľ dodá Objednávateľovi svoje stanovisko v termíne, ktorý bude dohodnutý podľa rozsahu riešeného problému, inak bez zbytočného odkladu.
10. V prípade porušenia povinnosti Zhotoviteľa vykonávať činnosti AD osobne alebo v prípade porušenia povinnosti žiadať predchádzajúci súhlas od Objednávateľa s prizvaním špecialistov, Zhotoviteľ zodpovedá Objednávateľovi za škodu tým spôsobenú.

**Čl. IV**

**Čas a spôsob výkonu** AD

1. Zhotoviteľ je povinný začať s výkonom AD odo dňa uvedeného v oznámení Objednávateľa o začatí stavebných prác na stavbe a je povinný vykonávať AD až do dňa nadobudnutia právoplatnosti kolaudačného rozhodnutia Stavby**.**
2. Predpokladaná dĺžka výkonu činnosti AD na Stavbe je v predpokladanej lehote výstavby najmenej: **12 mesiacov**.
3. Písomné oznámenie Objednávateľa o začatí stavebných prác na Stavbe, zašle Objednávateľ Zhotoviteľovi doporučenou poštovou zásielkou adresovanou na adresu sídla Zhotoviteľa najneskôr **sedem (7) dní** pred začatím stavebných prác na Stavbe.
4. Zhotoviteľ je povinný pri výkone činnosti AD dodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena za výkon AD, platobné a fakturačné podmienky**

1. Cena za výkon AD je Zmluvnými stranami dohodnutá podľa zákona č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho a včasného výkonu AD.
2. **Cena za výkon AD bola Zmluvnými stranami dohodnutá nasledovne:**

Cena bez DPH:

DPH 20 %:

**Cena s DPH:**

**(slovom: Eur s DPH)**

(ďalej len ako „**Cena za výkon AD**“)

1. Skutočný výkon AD bude podložený kópiami zápisov o výkone AD na Stavbe a počtom hodín potvrdených osobou oprávnenou rokovať za Objednávateľa vo veciach technických.
2. Zhotoviteľ je oprávnený fakturovať Cenu za výkon AD podľa tohto článku Zmluvy v lehote do pätnásť (15) dní odo dňa podpísania preberacieho protokolu na časť Predmetu Zmluvy podľa Časti 3 tejto Zmluvy (t. j. preberací protokol za AD) oboma Zmluvnými stranami (ďalej len ,,**Faktúra č. 4**“).

**Čl. VI**

**Sankcie**

1. Za každú neospravedlnenú neúčasť Zhotoviteľa na kontrolných dňoch Stavby za účelom výkonu AD je Objednávateľ oprávnený uplatniť voči Zhotoviteľovi zmluvnú pokutu vo výške 500,- Eur za predpokladu, že Zhotoviteľovi bola písomná pozvánka na kontrolný deň zaslaná aspoň tri pracovné dni pred stanoveným termínom kontrolného dňa; Zhotoviteľ sa takto uplatnenú zmluvnú pokutu zaväzuje Objednávateľovi uhradiť.
2. Za každé nevyriešenie technického problému Stavby, ktorého riešenie patrí do pôsobnosti Zhotoviteľa v rámci výkonu AD podľa tejto Zmluvy a/alebo za každé nesplnenie inej povinnosti Zhotoviteľa ako AD vyplývajúcej mu z tejto Zmluvy je Objednávateľ oprávnený uplatniť si voči Zhotoviteľovi zmluvnú pokutu vo výške 300,- Eur a Zhotoviteľ sa takto uplatnenú zmluvnú pokutu zaväzuje Objednávateľovi uhradiť.
3. Za každú neospravedlnenú neúčasť Zhotoviteľa ako AD na odovzdaní a prevzatí stavby alebo jej časti, vrátane dohodnutých alebo všeobecne záväznými právnymi predpismi stanovených skúšok, ak bol o ňom vyrozumený minimálne tri pracovné dni vopred, je Objednávateľ oprávnený uplatniť si voči Zhotoviteľovi zmluvnú pokutu vo výške 300,- Eur a Zhotoviteľ sa takto uplatnenú zmluvnú pokutu zaväzuje Objednávateľovi uhradiť.
4. Ospravedlnenou neúčasťou Zhotoviteľa sa na účely tejto Zmluvy rozumie každé preukázateľné oznámenie Zhotoviteľa o jeho neúčasti, ktoré Zhotoviteľ doručí Objednávateľovi aspoň 2 dni vopred (napr. písomne/e-mailom na adresy uvedené v tejto Zmluve).

**ČASŤ 4**

**SPOLOČNÉ ZMLUVNÉ PODMIENKY**

**Čl. I**

**Všeobecné ustanovenia**

1. Táto Zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“) na predmet zákazky **„Vypracovanie dokumentácie na stavebné povolenie s podrobnosťou dokumentácie na realizáciu stavby, uskutočnenie inžinierskej činnosti a odborného autorského dohľadu“** pre stavbu s názvom: **Stavebné úpravy a rekonštrukcia priestorov Strednej zdravotníckej školy vo Zvolene** (ďalej len ako „**verejné obstarávanie**“).
2. Predmet Zmluvy bude spolufinancovaný z nenávratného finančného príspevku (ďalej aj ako „**NFP**“) poskytovaného zo zdrojov Fondu na spravodlivú transformáciu v rámci Programu Slovensko:
3. Názov projektu: *SZŠ Zvolen – modernizácia infraštruktúry a podpora vzdelávania, odbornej prípravy a zručností*
4. Kód projektu ITMS2014+: ......... (upraví sa po schválení projektu)
5. Kód výzvy: PSK-MIRRI-001-2023-DV-FST
6. Číslo zmluvy o poskytnutí NFP: ........... (uvedie sa po schválení projektu)
7. Program: Program Slovensko
8. Priorita: Fond na spravodlivú transformáciu
9. Objednávateľ na základe uplatnenia stanovených kritérií na vyhodnotenie ponúk, prijal Zhotoviteľom predloženú ponuku (ďalej len ako „**Ponuka**“) a vyhodnotil ju ako najvýhodnejšiu. Ponuka Zhotoviteľa tvorí **prílohu č. 1** tejto Zmluvy.
10. Zhotoviteľ vyhlasuje, že je podnikateľom s právnou subjektivitou, ktorej predmetom podnikania je činnosť v rozsahu požadovanom vo verejnom obstarávaní, teda po materiálnej, technickej, technologickej i personálnej stránke spĺňa podmienku odbornej spôsobilosti na vykonanie Diela, IČ a výkon AD podľa tejto Zmluvy v súlade s na predmet Zmluvy sa vzťahujúcich všeobecne záväzných právnych predpisov a technických noriem Slovenskej republiky a Európskej únie účinných na území SR ku dňu uzatvorenia Zmluvy a je oprávnený túto Zmluvu uzavrieť.
11. Zhotoviteľ je povinný pri plnení predmetu Zmluvy dodržiavať všetky aplikovateľné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na vykonanie Diela a poskytnutie prác a služieb súvisiacich s IČ a výkonom AD podľa tejto Zmluvy, a to najmä, nie však výlučne, predpisy a normy v platnom a účinnom znení vymenované v Zmluve.
12. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, službami IČ a výkonom AD podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na vykonanie a odovzdanie Diela, poskytnutie služieb IČ a výkon AD podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a na plnenie ďalších povinností Zhotoviteľa podľa tejto Zmluvy, tieto zahrnul do ceny Diela, ceny za IČ a ceny za AD dohodnutých touto Zmluvou.

**Čl. II**

**Odovzdávacie a preberacie konanie**

1. Vykonaním predmetu Zmluvy, ktorý je špecifikovaný v čl. I ods. 1 Časti 1 Zmluvy, v čl. I ods. 1 Časti 2 Zmluvy a v čl. I ods. 1 Časti 3 Zmluvy (ďalej len ako „Predmet Zmluvy“), sa na účely Zmluvy rozumie včasné, bezchybné, vecne správne a úplné dokončenie Predmetu Zmluvy (každej jeho jednotlivej časti v zmysle Zmluvy) podľa podmienok dohodnutých v Zmluve a jeho odovzdanie Zhotoviteľom Objednávateľovi na protokolárne prevzatie Objednávateľom za podmienok uvedených v tomto článku Zmluvy.
2. Preberacie protokoly k jednotlivým častiam Predmetu Zmluvy (každej jednotlivej časti v zmysle Zmluvy) podpíšu osoby oprávnené rokovať vo veciach technických za každú zo Zmluvných strán. Za deň dodania príslušnej časti Predmetu Zmluvy (Diela, IČ a AD) sa považuje deň uvedený v preberacom protokole k príslušnej časti Predmetu Zmluvy ako deň podpisu Objednávateľa - osoby oprávnenej za Objednávateľa rokovať vo veciach technických.
3. Zhotoviteľ je povinný predložiť jednotlivé časti Predmetu Zmluvy na záverečné kontroly a schválenie Objednávateľovi vždy najneskôr do 7 dní pred zmluvne dohodnutým termínom odovzdania jednotlivých častí Predmetu Zmluvy. Po vykonaní kontroly časti Predmetu Zmluvy pripraví Zhotoviteľ protokol o odovzdaní a prevzatí príslušnej časti Predmetu Zmluvy. Povinnými obsahovými náležitosťami každého Protokolu sú:

* údaje o Zhotoviteľovi a Objednávateľovi;
* názov zákazky, číslo Zmluvy;
* popis Dokumentácie, IČ alebo AD (konkrétnej časti Predmetu Zmluvy, ktorá je predmetom odovzdávania a preberania podľa daného protokolu);
* forma a počet vyhotovení dokumentácie k príslušnej časti Predmetu Zmluvy;
* cena za príslušnú časť Predmetu Zmluvy;
* vyhlásenie Objednávateľa, či príslušnú časť Predmetu Zmluvy preberá alebo nepreberá;
* zoznam chýb/vád, nedostatkov a nedorobkov vytknutých Objednávateľom ku konkrétnej časti Predmetu Zmluvy, vrátane prípadného stanoviska Zhotoviteľa k nim.

1. Pokiaľ bude Predmet Zmluvy (alebo niektorá jeho časť) vykazovať drobné chyby/vady, nedostatky alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či príslušnú časť Predmetu Zmluvy prevezme alebo neprevezme. Ak príslušnú časť Predmetu Zmluvy prevezme, v protokole určí lehotu na odstránenie takýchto vád alebo nedorobkov. O tom, či má Predmet Zmluvy vady alebo nedorobky a aký majú vplyv na Predmet Zmluvy a jeho užívanie, rozhoduje Objednávateľ.
2. Objednávateľ je oprávnený neprevziať Predmet Zmluvy alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet Zmluvy alebo ktorúkoľvek jeho časť.
3. Riadnym prevzatím príslušnej časti Predmetu Zmluvy, tzn. okamihom podpisu oprávnenej osoby konajúcej za Objednávateľa na protokole o odovzdaní a prevzatí príslušnej časti Predmetu Zmluvy, prechádza na Objednávateľa vlastnícke právo k  príslušnej časti Predmetu Zmluvy aj  nebezpečenstvo vzniku škody na príslušnej časti Predmetu Zmluvy. Za poškodenie, stratu alebo zničenie Predmetu Zmluvy alebo jeho časti zodpovedá Zhotoviteľ až do času riadneho odovzdania Predmetu Zmluvy Objednávateľovi.
4. Ak bude vykonané Dielo alebo ktorákoľvek iná časť Predmetu Zmluvy hoci len sčasti spĺňať pojmové znaky diela podľa zákona č. 185/2015 Z. z. autorský zákon v znení neskorších predpisov (ďalej len ako „**Autorský zákon**“), Zmluvné strany sa dohodli, že nad rámec práv Objednávateľa podľa § 558 Obchodného zákonníka udeľuje Zhotoviteľ v súlade s § 65 a nasl. Autorského zákona, s účinnosťou odo dňa dodania Diela resp. príslušnej časti Predmetu Zmluvy (t. j. riadnym prevzatím Objednávateľom v zmysle Zmluvy), Objednávateľovi časovo, miestne aj vecne neobmedzenú licenciu, a to na akékoľvek použitie Diela resp. príslušnej časti Predmetu Zmluvy a na akýkoľvek účel, najmä, nie však výlučne, na (1) jeho/jej spracovanie Objednávateľom alebo inou osobou, (2) vyhotovenie jeho/jej rozmnoženín, (3) jeho/jej uvedenie na verejnosti verejným vystavením originálu alebo rozmnoženiny, (4) jeho/jej verejný prenos v elektronickej a/alebo tlačenej podobe bez územného alebo vecného obmedzenia, (5) jeho/jej sprístupňovanie na verejnosti (zverejňovanie na internete), (6) jeho/jej zaradenie do databázy chránenej autorským právom, ako aj na (7) jeho/jej spojenie s iným dielom. Licencia podľa tejto Zmluvy sa udeľuje ako výhradná. Súčasťou udelenej licencie je aj súhlas Zhotoviteľa s tým, že Objednávateľ môže na použitie diela resp. príslušnej časti Predmetu Zmluvy udeliť sublicenciu akýmkoľvek tretím osobám, v rozsahu udelenej licencie alebo v užšom rozsahu, a to bez potreby ďalšieho osobitného súhlasu Zhotoviteľa. Súčasťou udelenej licencie je aj súhlas Zhotoviteľa s tým, že v prípade úplného alebo čiastočného prevodu práv a povinností zo Zmluvy sa rozumie, že takýmto postúpením môže Objednávateľ postúpiť aj tu uvedené udelenie licencie, a to bez potreby ďalšieho osobitného súhlasu Zhotoviteľa a bez potreby predchádzajúceho informovania Zhotoviteľa. Zmluvné strany majú za nesporné, že dohoda o licenčnej zmluve podľa tohto odseku Zmluvy spĺňa požiadavku na písomné vyhotovenie licenčnej zmluvy a jej zverejnenie a majú obsah takejto licenčnej zmluvy za dostatočne určitý. Ak by však bolo toto dojednanie medzi Zmluvnými stranami potrebné z akéhokoľvek dôvodu akejkoľvek tretej strane predložiť a/alebo potvrdiť v osobitnej forme, Zhotoviteľ sa zaväzuje poskytnúť na tento účel Objednávateľovi na náklady Zhotoviteľa všetku potrebnú súčinnosť, a to bezodkladne po tom, ako ho o to Objednávateľ požiada, vrátane podpísania osobitného písomného potvrdenia o uzavretí (vzniku) takejto licenčnej zmluvy. Záväzky Zhotoviteľa podľa tohto bodu trvajú aj po zániku Zmluvy z akéhokoľvek dôvodu, ak na Objednávateľa prešlo pred zánikom Zmluvy vlastníctvo k akejkoľvek časti Predmetu Zmluvy.
5. Zhotoviteľ sa zaväzuje zabezpečiť, že práva k akýmkoľvek a všetkým podkladom použitým na dodanie akejkoľvek časti Predmetu Zmluvy, ktoré v čase ich použitia požívajú alebo môžu požívať autorskoprávnu ochranu podľa Autorského zákona alebo inú ochranu z obdobných práv duševného vlastníctva, budú zo strany Zhotoviteľa pred ich použitím na účely dodania ktorejkoľvek časti Predmetu Zmluvy riadne vysporiadané a že použitím takýchto podkladov Zhotoviteľ neoprávnene nezasiahne žiadnym spôsobom do autorských alebo obdobných práv tretích osôb. Náklady na vysporiadanie práv k takýmto podkladom znáša Zhotoviteľ.
6. Zhotoviteľ bude jediným legitimovaným disponentom / držiteľom dotknutých autorských práv. Ak si ktorákoľvek osoba uplatní voči Objednávateľovi nároky z porušenia jej autorských práv alebo obdobných práv duševného vlastníctva v súvislosti s podkladmi použitými Zhotoviteľom počas vykonávania Diela alebo na jeho vykonanie alebo počas dodávania služieb IČ alebo výkonu AD, ktoré Zhotoviteľ v rozpore so Zmluvou nevysporiadal, hoci ich vysporiadať mal a Objednávateľ takéto nároky za Zhotoviteľa vysporiada, udeľuje týmto Zhotoviteľ Objednávateľovi bezvýhradný, neodvolateľný a časovo nelimitovaný sľub odškodnenia, obsahom ktorého je záväzok Zhotoviteľa v celom rozsahu odškodniť Objednávateľa za vysporiadanie takýchto nárokov tretích strán (t. j. nielen v rozsahu priamych nákladov vysporiadania, ale aj súvisiacich nákladov, ktorými môžu byť príkladmo náklady na služby právneho poradenstva a/alebo právneho zastúpenia, trovy konania, poplatky, náklady na činnosť znalca, a pod.). Objednávateľ je o takomto uplatnení povinný Zhotoviteľa bezodkladne informovať. Zhotoviteľ odškodní Objednávateľa na jeho prvú žiadosť. Odškodnenie Objednávateľa nemá vplyv na právo Objednávateľa uplatniť voči Zhotoviteľovi zmluvnú pokutu. Sľub odškodnenia podľa tohto odseku Zmluvy platí aj po zániku tejto Zmluvy, z akéhokoľvek dôvodu, ak Objednávateľ pred zánikom Zmluvy nadobudol vlastnícke právo k Dielu alebo jeho časti.

**Čl. III**

**Spoločné ustanovenia o cene**

**Platobné a fakturačné podmienky**

1. Cena za vykonanie a odovzdanie Predmetu Zmluvy je dohodnutá na základe **Špecifikácií cien z Ponuky (ďalej iba „cena Predmetu zmluvy“)**. Cena Predmetu zmluvy sa považuje **za cenu maximálnu** a platnú počas celej doby trvania Zmluvy. Cena Predmetu zmluvy je stanovená podľa zákona č. 18/1996 Z. z. o cenách v znení neskorších predpisov za celý Predmet Zmluvy a sú v nej zahrnuté všetky odplaty za činnosti, práce, výkony alebo služby potrebné na riadne vykonanie Diela, poskytnutie služieb IČ a výkon AD, odmena za licenciu alebo licencie touto Zmluvou udelené, ako aj akékoľvek a všetky náklady Zhotoviteľa v tejto Zmluve spomenuté alebo ňou predpokladané.
2. **Celková cena Predmetu zmluvy** predstavuje sumu:

Cena bez DPH:

DPH 20 %:

**Cena s DPH:**

**(slovom: Eur s DPH)**

1. Podkladom pre úhradu ceny Predmetu zmluvy budú **štyri (4) samostatné faktúry** vystavené Zhotoviteľom zvlášť pre Dielo/Dokumentáciu (Faktúra č. 1 a Faktúra č. 2), zvlášť pre IČ (Faktúra č. 3) a zvlášť pre výkon AD (Faktúra č. 4)**.**
2. Na účely fakturácie sa za deň dodania Predmetu Zmluvy (jeho časti) považuje deň podpísania protokolu o odovzdaní a prevzatí príslušnej časti Predmetu Zmluvy oprávnenou osobou Objednávateľa. Zhotoviteľovi bude uhradená cena za príšlušnú časť Predmetu Zmluvy iba za skutočne vykonané, odovzdané a prevzaté časti Predmetu Zmluvy**.**
3. Preddavky sa neposkytujú vôbec.
4. K zmene dohodnutej ceny Predmetu zmluvy môže dôjsť iba výnimočne, z dôvodov hodných osobitného zreteľa nepredvídateľných v čase uzavretia Zmluvy, výlučne so súhlasom Objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so ZVO.
5. Splatnosť jednotlivých faktúr je **šesťdesiat (60) dní** od dňa doporučeného doručenia faktúry na adresu sídla Objednávateľa. Lehota splatnosti faktúry začína plynúť dňom nasledujúcim po doručení faktúry Objednávateľovi. Ak posledný deň lehoty splatnosti faktúry pripadne na sobotu, nedeľu alebo iný deň pracovného pokoja, faktúra bude splatná v najbližší nasledujúci pracovný deň. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
6. Platby Objednávateľa budú uskutočnené Objednávateľom bezhotovostným prevodom v prospech bankového účtu Zhotoviteľa uvedeného v záhlaví Zmluvy. Ak Zhotoviteľ zmení účet uvedený v Zmluve a postupom súladným so Zmluvou nevyrozumie Objednávateľa o zmene účtu, alebo ak sú v záhlaví Zmluvy uvedené nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania dlžnej sumy z účtu Objednávateľa bez ohľadu na to, či budú peňažné prostriedky pripísané na účet Zhotoviteľa.
7. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov a jej nevyhnutnou prílohou bude Objednávateľom podpísaný protokol o odovzdaní a prevzatí príslušnej časti Predmetu Zmluvy. Faktúra musí obsahovať najmä nasledovné údaje:
8. označenie Objednávateľa a Zhotoviteľa, peňažný ústav, číslo účtu,
9. IČO, DIČ, IČ DPH Zhotoviteľa a IČO, DIČ, IČ DPH Objednávateľa,
10. názov predmetu plnenia, jednotkové množstvo, jednotkovú cenu bez DPH, množstvo, cenu bez DPH, DPH, cenu s DPH
11. číslo tejto Zmluvy a deň jej uzatvorenia,
12. celkovú fakturovanú sumu (s DPH).

V prípade, že faktúra nebude obsahovať všetky náležitosti vymienené v tejto Zmluve alebo ak prílohu faktúry nebude tvoriť protokol podľa prvej vety tohto odseku tohto článku Zmluvy, Objednávateľ je oprávnený vrátiť faktúru Zhotoviteľovi na opravu alebo doplnenie; v takom prípade sa rozumie, že Objednávateľ nie je v omeškaní s úhradou faktúry. Vo vrátenej faktúre vyznačí Objednávateľ dôvod jej vrátenia. V takom prípade lehota splatnosti faktúry začne plynúť až po dni doručenia opravenej/doplnenej faktúry Objednávateľovi na adresu sídla Objednávateľa.

Zhotoviteľ je zároveň povinný doplniť do faktúry aj nasledovné informácie:

Názov projektu: *SZŠ Zvolen – modernizácia infraštruktúry a podpora vzdelávania, odbornej prípravy a zručností*

Kód projektu ITMS2014+: ......... (upraví sa po schválení projektu)

Kód výzvy: PSK-MIRRI-001-2023-DV-FST

Číslo zmluvy o poskytnutí NFP: ........... (uvedie sa po schválení projektu)

Program: Program Slovensko

Priorita: Fond na spravodlivú transformáciu

1. Zhotoviteľ je v prípade omeškania Objednávateľa s úhradou faktúry oprávnený účtovať Objednávateľovi úroky z omeškania vo výške uvedenej v § 369 ods. 2 Obchodného zákonníka.

**Čl. IV**

**Zodpovednosť za vady a za škodu Zhotoviteľa**

1. Zhotoviteľ zodpovedá Objednávateľovi za škodu spôsobenú porušením jeho povinností podľa tejto Zmluvy, ibaže preukáže, že porušenie povinnosti nastalo v priamom dôsledku okolností vylučujúcich zodpovednosť Zhotoviteľa.
2. Zhotovitel’ zodpovedá za to, že Predmet Zmluvy (každá jeho časť) je zhotovený, resp. vykonaný, prípadne dodaný, v najvyššej kvalite podľa požiadaviek Zmluvy a že počas plynutia záručnej doby bude mať okrem súladu s požiadavkami Zmluvy aj vlastnosti podľa tejto Zmluvy.
3. Zhotoviteľ zodpovedá za vady, ktoré má Predmet Zmluvy alebo ktorákoľvek jeho časť v čase jeho riadneho odovzdania Objednávateľovi a za vady zistené po prebratí Objednávateľom v záručnej dobe.
4. Záručná doba začína plynúť odo dňa riadneho prevzatia Predmetu Zmluvy Objednávateľom (dňom podpisu oprávneného zástupcu Objednávateľa na protokole o odovzdaní a prevzatí časti Predmetu Zmluvy) a neuplynie skôr ako v deň nasledujúci po dni, v ktorom nadobudne právoplatnosť kolaudačné rozhodnutie Stavby.
5. Záruka v rámci plynutia záručnej doby sa vzťahuje na všetky vlastnosti Predmetu Zmluvy, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
6. Zhotoviteľ zodpovedá za škodu na Predmete Zmluvy spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu alebo vykonanie Predmetu Zmluvy a  za škody s tým súvisiace. Pokiaľ Zhotoviteľ použije na vykonanie Predmetu Zmluvy alebo jeho časti tretie osoby (subdodávateľov), v plnej miere zodpovedá za ich činnosť, akoby túto vykonával sám.
7. Predmet Zmluvy má vady, ak Predmet Zmluvy alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, aplikovateľným právnym predpisom alebo technickým požiadavkám, technickým normám alebo je Predmet Zmluvy vykonávaný, vykonaný, prípadne poskytovaný postupom Zhotoviteľa, ktorý nezodpovedá požiadavkám kladeným na Dielo alebo jeho časť. Predmet Zmluvy má vždy vady, ak Dielo má vady, ak nezodpovedá výsledku určenému Zmluve alebo účelu (cieľu) jeho použitia uvedenom v Zmluve alebo zo Zmluvy vyplývajúceho.
8. Objednávateľ je oprávnený neprevziať Predmet Zmluvy alebo jeho časť, ktorý nie je vykonaný riadne alebo odovzdaný včas podľa podmienok stanovených Zmluvou. V takom prípade Objednávateľ nie je v omeškaní s povinnosťou prevziať Predmet Zmluvy ani žiadnu jeho časť.
9. Ak počas plynutia záručnej doby (najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu vyjde najavo vada Predmetu Zmluvy alebo jeho časti, najmä, nie však výlučne nekvalita, neúplnosť alebo vecná nesprávnosť Predmetu Zmluvy, nesúlad s akoukoľvek aplikovateľnou normou alebo predpisom, prípadne budú zistené iné vady Predmetu Zmluvy, ako napr.: nezrovnalosti v stavebnej časti, nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu stavby a úspešné skolaudovanie stavby, na základe zistení ktorých bude potrebné Predmet Zmluvy alebo jeho časť doplniť alebo prepracovať, Zmluvné strany sa dohodli, že ide o vadu Predmetu Zmluvy s tým, že Zhotoviteľ je povinný Predmet Zmluvy alebo jeho časť bezodplatne doplniť alebo prepracovať v lehote najneskôr do 10 dní odo dňa doručenia výzvy Objednávateľa na doplnenie alebo prepracovanie Predmetu Zmluvy alebo jeho časti.
10. Oznámenie vád a nedorobkov v záručnej dobe súvisiacich s technickým riešením Dokumentácie, chyby vo výkresovej a textovej časti, prípadne nezhody Dokumentácie s podmienkami stanovenými dotknutými orgánmi a organizáciami musí byť Zhotoviteľovi oznámené písomne, bez zbytočného odkladu potom, čo vady a nedorobky Objednávateľ zistil, najneskôr v lehote do 3 dní odo dňa zistenia vád a nedorobkov.
11. Zhotoviteľ nezodpovedá za vady, ktoré boli spôsobené použitím podkladov prevzatých od Objednávateľa:

a) ak Zhotoviteľ’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b) ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu Predmetu Zmluvy sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Predmetu Zmluvy nie sú dotknuté nároky Objednávateľa na náhradu škody alebo na odstúpenie od Zmluvy.
3. Ak vada Predmetu Zmluvy je príčinou vzniknutej škody Objednávateľovi a Objednávateľ vzniknutej škode nemohol zabrániť ani po vynaložení starostlivosti, ktorú od neho možno dôvodne požadovať, zodpovedá Zhotoviteľ za vzniknutú škodu. Zhotoviteľ predloží najneskôr ku dňu podpisu tejto Zmluvy Objednávateľovi overenú kópiu uzatvorenej platnej poistnej zmluvy na Predmet zmluvy, a to poistenie zodpovednosti za škodu spôsobenú v súvislosti s vykonávaním jeho činnosti na Predmete zmluvy na poistnú sumu vo výške minimálne 25 % predpokladanej hodnoty zákazky – Stavby, na ktorej realizáciu sa Dielo vypracúva, maximálne však do výšky 600 000,- Eur (slovom šesťstotisíc eur).
4. Vo vyššie uvedenej poistnej zmluve či vo všeobecných poistných podmienkach viažucich sa k poistnej zmluve nesmú byť dojednané ustanovenia či výluky z poistenia, ktoré by marili účel poistenia vo vzťahu k Predmetu Zmluvy. Objednávateľ si vyhradzuje právo preskúmať obsah a podmienky uzavretej alebo pripravovanej poistnej zmluvy v zmysle tohto článku Zmluvy. V prípade, že poistná zmluva nebude poskytovať požadované poistné krytie, je Zhotoviteľ povinný do siedmich (7) dní od výzvy Objednávateľa uzatvoriť také poistenie, ktoré Objednávateľ požadoval, súčasne predložiť dokument preukazujúci vinkuláciu poistného plnenia v prospech Objednávateľa. Uvedené povinnosti sa od Zhotoviteľa vyžadujú pre celkové poistenie vrátane poistenia subdodávateľov, pričom sa Zhotoviteľ zaväzuje udržiavať v platnosti poistnú zmluvu na Predmet Zmluvy a na škody spôsobené činnosťou pri vykonávaní Predmetu Zmluvy počas celej doby platnosti a účinnosti Zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy uhradí Zhotoviteľ v plnom rozsahu.
5. Akékoľvek škody, ktoré nie sú kryté poistením, budú uhradené Objednávateľom alebo Zhotoviteľom v zmysle ich zodpovednosti.
6. V súvislosti s plnením Zmluvy Zmluvné strany predvídajú, že Objednávateľ nemôže spôsobiť Zhotoviteľovi akúkoľvek škodu inú, než škodu vzniknutú omeškaním sa s úhradou ceny za Predmet Zmluvy, resp. jej príslušnej časti, a je preto medzi Zmluvnými stranami dohodnuté, že prípadná výška zodpovednosti Objednávateľa za škodu podľa tejto Zmluvy je v súvislosti s § 379 Obchodného zákonníka limitovaná úrokmi z omeškania, na ktoré je Zhotoviteľ oprávnený v zmysle čl. III ods. 10 tejto časti Zmluvy.

**Čl. V**

**Sankcie**

1. V prípade, ak Zhotoviteľ poruší akúkoľvek povinnosť uvedenú v tejto Zmluve a táto povinnosť už nie je sankcionovaná zmluvnou pokutou v inej časti Zmluvy, zaväzuje sa Objednávateľovi zaplatiť zmluvnú pokutu vo výške 100,- Eur za každý začatý deň, pokiaľ porušenie povinnosti trvá, a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť Objednávateľovi zmluvnú pokutu aj za:
   1. nesplnenie/porušenie ktorejkoľvek povinnosti Zhotoviteľa týkajúcej sa subdodávateľov alebo ich zmeny podľa čl. VII ods. 12 a 13 tejto časti Zmluvy, vo výške 300,- Eur za každý, čo i len začatý deň pretrvávajúceho porušenia/nesplnenia povinnosti;
   2. neodstránenie vád a/alebo nedorobkov Predmetu Zmluvy vyplývajúcich z protokolu o odovzdaní a prevzatí príslušnej časti Predmetu Zmluvy v termíne/lehote na ich odstránenie v zmysle tejto Zmluvy, a to vo výške 0,50 % z celkovej ceny Predmetu Zmluvy bez DPH uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia všetkých vád a nedorobkov;
   3. neodstránenie vady a/alebo nedorobku v dohodnutom termíne, ktoré boli reklamované Objednávateľom počas plynutia záručnej doby, a to vo výške 0,20 % z celkovej ceny Predmetu Zmluvy bez DPH uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany vyhlasujú, že považujú dohodnuté výšky zmluvných pokút uvedených kdekoľvek v Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.
4. Oznámenie o uplatnení si zmluvnej pokuty podľa tejto Zmluvy doručí Objednávateľ Zhotoviteľovi v písomnej forme na adresu sídla Zhotoviteľa. Objednávateľ následne doručí Zhotoviteľovi penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne právo na jej zaplatenie. Splatnosť penalizačnej faktúry je 30 dní odo dňa jej doručenia Zhotoviteľovi.
5. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinnosti odovzdať Predmet Zmluvy alebo ktorúkoľvek jeho časť riadne a včas.

**Čl. VI**

**Zánik Zmluvy**

1. Zmluva zanikne splnením všetkých práv a povinností obidvoch Zmluvných strán dohodnutých Zmluvou, nie však skôr, než uplynutím záručnej doby. Zmluvu môžu Zmluvné strany ukončiť aj písomnou dohodou Zmluvných strán alebo odstúpením od Zmluvy niektorou zo Zmluvných strán.
2. V prípade zániku Zmluvy dohodou Zmluvných strán Zmluva zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody.
3. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a jeho účinky nastanú dňom doručenia na adresu sídla Zmluvnej strany.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany Zhotoviteľa. Na účely tejto Zmluvy sa za podstatné porušenie Zmluvy zo strany Zhotoviteľa považuje najmä:
   1. ak je Zhotoviteľ v omeškaní s riadnym vykonaním Predmetu Zmluvy, resp. ktorejkoľvek jeho časti, oproti termínu odovzdania Predmetu Zmluvy (jeho časti) dohodnutého v Zmluve o viac ako 30 dní,
   2. ak Zhotoviteľ nevykonáva Predmet Zmluvy (jeho časť) s odbornou starostlivosťou, hoci ho Objednávateľ písomne vyzval na vykonanie nápravy,
   3. ak Zhotoviteľ vykonáva Predmet Zmluvy (jeho časť) v rozpore s podkladmi, ktoré mu podľa Zmluvy poskytol Objednávateľ alebo v rozpore s pokynom Objednávateľa a napriek písomnej výzve Objednávateľa nedôjde k náprave,
   4. ak sa zistí, že Zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
   5. ak je zrejmé, že z dôvodov na strane Zhotoviteľa Dielo, IČ alebo výkon AD nebudú dodané včas alebo riadne,
   6. ak Zhotoviteľ nezačne, preruší alebo zastaví vykonávanie Diela alebo poskytovanie služieb IČ alebo výkon AD z iných dôvodov ako dôvodov na strane Objednávateľa alebo z dôvodov skutočností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej odbornej starostlivosti, ktorú možno od neho požadovať,
   7. ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené;
   8. ak Zhotoviteľ porušil povinnosti a záväzky podľa čl. VII ods. 16 tejto časti Zmluvy vo veci zápisu Zhotoviteľa alebo jeho subdodávateľov do registra partnerov verejného sektora alebo zákaz podľa čl. VII ods. 17 tejto časti Zmluvy.
5. V prípade nepodstatného porušenia Zmluvy sú Zmluvné strany oprávnené od tejto Zmluvy odstúpiť po márnom plynutí primeranej lehoty uvedenej v písomnej výzve druhej Zmluvnej strany na odstránenie konania, ktoré je v rozpore so Zmluvou a právnymi predpismi ako následkov takéhoto konania. Ak sa Zmluvné strany nedohodnú inak, primeranou lehotou podľa predchádzajúcej vety je 7 dní.
6. Objednávateľ je oprávnený od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného písomného oznámenia s účinkami odstúpenia odo dňa doručenia tohto oznámenia Zhotoviteľovi aj v prípade, ak nedošlo k plneniu z tejto Zmluvy medzi Objednávateľom a Zhotoviteľom a výsledky administratívnej finančnej kontroly zo strany poskytovateľa NFP neumožnia financovanie výdavkov vzniknutých zo Zmluvy.
7. Zmluvné strany sa dohodli, že v prípade, ak Objednávateľ odstúpi od tejto Zmluvy z dôvodov podľa ods. 4 tohto článku Zmluvy ešte pred odovzdaním Predmetu Zmluvy (alebo niektorej jeho časti), nemá Zhotoviteľ nárok na úhradu ceny za zvyšnú časť resp. časti Predmetu Zmluvy, aj keby už bola vykonaná resp. poskytovaná, a ani na úhradu nákladov, ktoré mu vznikli v súvislosti s takouto časťou Predmetu Zmluvy.
8. Každá zo Zmluvných strán je od Zmluvy oprávnená odstúpiť, ak druhá Zmluvná strana poruší zákaz podľa čl. VII ods. 16 tejto časti Zmluvy; porušenie zákazu sa považuje za podstatné porušenie Zmluvy.
9. Okrem dôvodu podľa ods. 8 tohto článku Zmluvy, Zhotoviteľ môže odstúpiť od tejto Zmluvy v prípade, ak Objednávateľ neuhradí riadne a včas faktúru vystavenú Zhotoviteľom a omeškanie Objednávateľa trvá viac ako 30 dní. V takom prípade nevznikne Objednávateľovi nárok na vrátenie do toho dňa uhradenej ceny za Predmet Zmluvy resp. jej príslušnej už uhradenej časti.
10. V prípade odstúpenia od Zmluvy sa na určenie ceny dovtedy vykonaných prác a výkonov na Predmete Zmluvy primerane použijú ustanovenia tejto Zmluvy o cene Predmetu zmluvy s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy Objednávateľom, má Objednávateľ voči Zhotoviteľovi nárok na náhradu nevyhnutných nákladov, ktoré mu vzniknú v súvislosti s obstaraním nového Zhotoviteľa, ktorý Predmet Zmluvy zrealizuje.
11. Odstúpením od Zmluvy zanikajú všetky práva a povinnosti Zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností Zmluvných strán na zmluvné pokuty resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za tú časť Predmetu Zmluvy, ktorá bola do odstúpenia riadne zrealizovaná a Objednávateľom prevzatá (dodaná), a všetkých ďalších práv a povinností, ktoré podľa vôle Zmluvných strán alebo podľa ich povahy majú pretrvať aj po zániku tejto Zmluvy odstúpením.
12. V prípade odstúpenia od Zmluvy z dôvodu porušenia povinnosti Zhotoviteľa má Objednávateľ právo na náhradu vzniknutej škody, najmä škody spôsobenej z dôvodu omeškania realizácie Predmetu Zmluvy alebo ktorejkoľvek jeho časti oproti termínu na odovzdanie príslušnej časti Predmetu Zmluvy dohodnutého v tejto Zmluve.

**Čl. VII**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí Zmluvy zmenia východiskové podklady, rozhodujúce pre uzatvorenie Zmluvy. K tejto zmene dôjde len na základe predchádzajúceho písomného dodatku k Zmluve, ktorého uzatvorenie nebude v rozpore so ZVO.
2. Akákoľvek písomná komunikácia medzi Objednávateľom a Zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi Objednávateľom a Zhotoviteľom sa musí uskutočňovať prostredníctvom pošty, faxu, e-mailu alebo kuriéra.
4. Zhotoviteľ je povinný zaslať každú písomnosť vzniknutú na základe tejto Zmluvy Objednávateľovi aj elektronicky na nasledovné emailové adresy: [podatelna@bbsk.sk](mailto:podatelna@bbsk.sk), [martin.danis@bbsk.sk](mailto:martin.danis@bbsk.sk), [marek.gero@bbsk.sk](mailto:marek.gero@bbsk.sk), [peter.hrnciar@szszv.eu](mailto:peter.hrnciar@szszv.eu) V prípade zaslania písomnosti e-mailom alebo faxom je Zhotoviteľ povinný písomnosti doručiť na adresu sídla Objednávateľa do troch pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala ako nedoručiteľná.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.
8. Zhotoviteľ sa zaväzuje Predmet Zmluvy alebo žiadnu jeho časť nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ je oprávnený použiť skutočnosť, že dodal Dielo, IČ alebo výkon AD na referencie. Musí však pri tom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
10. Zhotoviteľ sa zaväzuje, že sa zúčastní územného (v prípade nevyhnutnej potreby), stavebného, kolaudačného konania a na základe písomnej výzvy Objednávateľa aj všetkých rokovaní, stretnutí s verejnosťou a pod. a podľa pokynov Objednávateľa na nich poskytne vysvetlenia, informácie a pod. súvisiace s Predmetom Zmluvy.
11. Zhotoviteľ nesmie Predmet Zmluvy ako celok odovzdať na vykonanie inému subjektu. Časť Predmetu Zmluvy môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 3 tejto Zmluvy.
12. Zhotoviteľom predložený zoznam subdodávateľov (príloha č. 3) obsahuje  identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
13. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Objednávateľ je oprávnený nového subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, pričom odmietnutie sa Zhotoviteľ zaväzuje bez výhrad rešpektovať.
14. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
15. Povinnosti uvedené v ods. 12 a 13 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
16. Zhotoviteľ sa zaväzuje byť riadne zapísaný v registri partnerov verejného sektora po celú dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po celú dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi.
17. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná.
18. Zhotoviteľ je oprávnený plniť Predmet Zmluvy podľa tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné, a to v celom rozsahu. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do desiatich (10) dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s § 34 ods. 3 zákona o verejnom obstarávaní a § 41 ods. 1 písm. b) zákona o verejnom obstarávaní a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.

**Čl. VIII**

**Záverečné ustanovenia**

1. Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni zverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len ako „**Zákon o slobode informácií**“).
2. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami Obchodného zákonníka a ustanoveniami ostatných aplikovateľných všeobecne záväzných právnych predpisov účinných na území Slovenskej republiky. Pre vylúčenie akýchkoľvek pochybností, súčasťou Zmluvy nie sú všeobecné obchodné podmienky Zhotoviteľa ani akákoľvek ich časť, a to ani v prípade, ak by tieto Zhotoviteľ v procese verejného obstarávania akokoľvek použil, spomenul, alebo sa na ne odvolával. Na účely akejkoľvek interpretácie Zmluvy alebo interpretácie ktoréhokoľvek jej ustanovenia alebo otázky či sporu so Zmluvou súvisiacich sa preto rozumie, že takéto všeobecné podmienky Zhotoviteľa ani žiadna ich časť nie sú na právny vzťah založený touto Zmluvou aplikovateľné.
3. Túto Zmluvu možno meniť a dopĺňať len očíslovanými písomnými dodatkami podpísanými Zmluvnými stranami. Zmluvné strany sa dohodli, že akákoľvek zmena údajov Zmluvných strán uvedených v záhlaví Zmluvy, ak jej dôsledkom nie je zmena v osobe Zmluvnej strany, ako aj akákoľvek zmena kdekoľvek v tejto Zmluve uvedených osôb oprávnených rokovať za ktorúkoľvek zo Zmluvných strán, alebo adresa elektronickej pošty ktorejkoľvek zo Zmluvných strán uvedená kdekoľvek v tejto Zmluve, nepodlieha povinnosti uzatvoriť dodatok; takáto zmena sa stane účinnou v deň, v ktorom bolo oznámenie o takejto zmene doručené druhej Zmluvnej strane.
4. Zmluvné strany sa zaväzujú bez omeškania vzájomne informovať o všetkých okolnostiach, ktoré by bránili riadnemu splneniu Predmetu Zmluvy.
5. Táto Zmluva je vyhotovená **v štyroch (4) rovnopisoch**, pre Objednávateľa v dvoch (2) originálnych vyhotoveniach (rovnopisoch), pre Zhotoviteľa v dvoch (2) originálnych vyhotoveniach (rovnopisoch).
6. Zmluvné strany vyhlasujú, že budú spolupracovať tak, aby bol Predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu Predmetu Zmluvy.
7. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
8. Zmluvné strany sa zaväzujú, že dôverné informácie, s ktorými sa na základe tejto Zmluvy oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zhotoviteľ však berie na vedomie, že Zmluva a informácie získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti Objednávateľa zverejniť ich alebo poskytnúť v súlade s týmto právnym predpisom; Zhotoviteľ berie na vedomie, že Objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo zákona. Na túto skutočnosť Zhotoviteľ zmluvne alebo iným vhodným spôsobom upozorní všetky osoby, na základe dodávok od ktorých, alebo na základe spolupráce s ktorými, bude Zhotoviteľ Predmet Zmluvy realizovať (subdodávateľov).
9. Zmluvné strany sa týmto zaväzujú, že budú dodržiavať povinnosti uložené Zmluvným stranám na základe nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny. Záväzky podľa tohto odseku Zmluvy pretrvajú aj po zániku Zmluvy z akéhokoľvek dôvodu.
10. Zhotoviteľ berie na vedomie, že Predmet Zmluvy je financovaný aj formou NFP v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zhotoviteľ sa preto z uvedených dôvodov zaväzuje strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im priamo alebo na výzvu Objednávateľa všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/overovania sú najmä: a) Národná implementačná a koordinačná autorita v oblasti vykonávania plánu obnovy (Úrad vlády SR), b) Vykonávateľ plánu obnovy (Ministerstvo dopravy a výstavby SR), c) Platobná Jednotka, d) kontrolné/auditujúce orgány SR – sekcia auditu a kontroly Ministerstva financií, spolupracujúce orgány, Najvyšší kontrolný úrad, Úrad pre verejné obstarávanie, a pod., e) Európsky dvor audítorov, f) orgány auditu Európskej komisie, g) externé audítorské firmy poverené výkonom auditu Európskou komisiou alebo Slovenskou republikou.
11. Záväznou súčasťou tejto Zmluvy sú:

**Príloha č. 1**: Návrh uchádzača na plnenie kritérií/Cenová ponuka Zhotoviteľa vo verejnom obstarávaní k predmetu zákazky podľa tejto Zmluvy

**Príloha č**. **2**: Špecifikácia predmetu Diela

**Príloha č**. **3:** Zoznam subdodávateľov Zhotoviteľa/Čestné vyhlásenie Zhotoviteľa, že na vykonanie Diela, IČ a výkon AD nebudú využití subdodávatelia

1. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia. Zmluvné strany vyhlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo Zmluvné strany potvrdzujú svojimi podpismi.

V Banskej Bystrici dňa ............... V ............... dňa...............

**Objednávateľ: Zhotoviteľ:**

................................................. .................................................

**Banskobystrický samosprávny kraj**

Mgr. Ondrej Lunter

predseda Banskobystrického samosprávneho kraja